
Avaliku ürituse „Narva I jalgratta maraton” loa taotluse rahuldamine
1. Asjaolud ja menetluse käik

24.07.2009.a. esitas MTÜ Äkke suusaklubi, reg. kood 80229047 Narva Linnavalitsuse Linnavara- ja Majandusametile avaliku ürituse loa taotluse.

MTÜ Äkke suusaklubi kavandab viia läbi 15.08.2009.a. kellaajal 11.00-18.00 Narva linnas avalikkusele suunatud ürituse „Narva I jalgratta maraton”. Üritusest osavõtt on kõigile huvilistele tasuta ning alkoholi müüki ei toimu. Üritus viiakse läbi jalgratta maratoni vormis. Jalgratta maratoni läbiviimise marsruudiks on Äkkeküla terviserada – Kangelaste prospekt – Tallinna mnt – Puškini tänav – Raja tänav – Jõe tänav – Jõesuu tänav – Mätta tänav – Jalgratta tee.
Juhindudes ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” kuulub MTÜ Äkke suusaklubi loa taotlus avaliku ürituse „Narva I jalgratta maraton” korraldamiseks rahuldamisele.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada MTÜ Äkke suusaklubi taotlus avaliku ürituse „Narva I jalgratta maraton” läbiviimiseks. 

3.2. Avaliku ürituse korraldajaks on MTÜ Äkke suusaklubi, reg. kood 80229047, Kangelaste 23-17, Narva.

3.3. Jalgratta maratoni läbiviimise marsruudiks on Äkkeküla terviserada – Kangelaste prospekt – Tallinna mnt – Puškini tänav – Raja tänav – Jõe tänav – Jõesuu tänav – Mätta tänav – Jalgratta tee.
3.4. Avalik üritus on ühepäevane: algab 15.08.2009.a. kell 11.00 ning lõpeb kell 18.00.

3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus asjaosalistele teatavaks. 
4.2. Korraldus jõustub teatavakstegemisest. 
4.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

